Príchod vlaku do stanice La Ciotat

Príchod vlaku do stanice La Ciotat (franc. L'arrivée d'un train à La Ciotat (originál) alebo L'Arrivée d'un train en gare de la Ciotat) je nemý, krátkometrážny čiernobiely dokumentárny film vyrobený a distribuovaný bratmi Lumiérovcami.

 Dej 

Celý päťdesiat-sekundový film zobrazuje príchod vlaku na stanicu vo francúzskom prímorskom meste La Ciotat. Podobne ako väčšina vtedajších filmov bratov Lumiérovcov sa skladá z jedného záberu každodenného života.

 Premiéra 
Film bol prvýkrát premietaný 6. januára 1896 v podzemí, v Indickom salóne parížskej kaviarne Grand Café. Vstupné bolo 1 frank. Celkom sa premietalo 10 filmov s priemernou dĺžkou 1 minúta. Táto krátkometrážna snímka je jedným z prvých nakrútených a zverejnených filmov na svete. Podľa jednej historky sa diváci sledujúci približujúci sa rušeň začínali báť a niektorí s krikom vybiehali z divadelných sedadiel.

V roku 2020 bola vytvorená rozšírená a zvučná verzia klasického čiernobieleho filmu: Príchod vlaku do La Ciotat, The Lumière Brothers, 1896 v rozlíšení 4K a 60 fps.

 Miesta premiér a inojazyčné názvy 
 Miesto  Dátum  Názov  Paríž, Francúzsko  6. január 1896  L'arrivée d'un train à La Ciotat  Londýn, Spojené kráľovstvo 20. február 1896  Arrival of a Train at La Ciotat  Turecko  1897  Bir trenin La Ciotat garina varisi  Taliansko   L'arrivo di un treno alla stazione di La Ciotat / L'arrivo di un treno nella stazione di La Ciotat  Dánsko   Toget kører ind på Le Ciotat  Fínsko   Tåget anländer till stationen (švédsky) / Juna saapuu asemalle (fínsky)  Poľsko   Przyjazd pociagu na stacje

 Referencie 

 Externé odkazy 


 Kompletný film na YouTube.com 

Kategória:Čiernobiele filmy
Kategória:Dejiny filmu
Kategória:Francúzske dokumentárne filmy
Kategória:Filmy z 1895
Kategória:Krátkometrážne filmy
Kategória:Nemé filmy
Kategória:Filmy podľa názvu